Diari Oficial de la Generalitat Valenciana


Sumari del DOGV 2435, del 25-01-1995 (1995/833653)

ACORD de 10 de gener de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2435

Data del DOGV
:   25-01-1995

Secció del DOGV
:   ALTRES DISPOSICIONS

Número del document
:   1995/833653


Data del document
:   10-01-1995

Organisme emissor
:   Conselleria d'Administració Pública

Tipus de document
:   Acord

ACORD de 10 de gener de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria.   
El Govern Valencià, en la reunió del dia 10 de gener de 1995, adoptà l'acord següent:  
L'Ajuntament de Llíria, en la sessió plenària de 13 d'octubre de 1994, va acordar sol·licitar al Govern Valencià la declaració d'urgent ocupació dels béns i drets afectats per l'expedient d'expropiació forçosa per a l'execució de les obres d'obertura de l'últim tram del carrer de Julián Palanca, incloses en el Projecte de repavimentació de carrers i voreres al nucli urbà.  
Aquesta declaració d'urgent ocupació es justifica en la necessitat inajornable de descongestionar el trànsit de la ciutat per la zona nord-est.  
La llista de propietaris, béns i drets afectats per l'expedient fou sotmesa a informació pública i notificada individualment a les persones interessades, les quals no han presentat al·legacions.  
Hi consta l'aprovació del projecte d'obres i l'acta de replanteig.  
En l'expedient s'ha observat el que disposa la Llei d'Expropiació Forçosa de 16 de desembre de 1954 i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, sobre traspàs de funcions i serveis de l'Administració de l'Estat a la Comunitat Valenciana en matèria d'Administració Local, d'acord amb els articles 32 i 17 de l'Estatut d'Autonomia, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Llíria per a l'execució de les obres d'obertura de l'últim tram del carrer de Julián Palanca, incloses en el Projecte de repavimentació de carrers i voreres al nucli urbà, que tot seguit es relacionen:  
Parcel·la núm. 1  
Propietari: Sr. Antonio Ramada Cervera. DNI 80.614.126 Q.  
Domicili: c/ de Sant Vicent, núm. 28. Llíria.  
Superfície afectada: 23,92 m2.  
Referència cadastral: és part de la parcel·la 138 del polígon 149.  
Construccions i plantacions: no n'hi ha.  
Inscripció: pendent d'inscripció, encara que la finca de la qual està segregada la parcel·la a què pertany la superfície afectada està inscrita en el tom 105 de Llíria, foli 23, finca núm. 13.819, inscripció 2.  
Parcela núm. 2:  
Propietaris: Sra. Asunción Navarro Hurtado i Sr. Cayetano Navarro Hurtado.  
Domicilis: C/ Germans Rios i Seguí, núm. 18, i C/ Pla de l'Arc, 81. Llíria.  
Superfície afectada: 155,61 m2 (falta replantejar la part que afecta cadascun per no haver delimitació física entre ambdues parcel·les).  
Referència cadastral: és part de les parcel·les 15 i 155 del polígon 192.  
Construccions i plantacions: no n'hi ha.  
Inscripció: tom 56, llibre 21 de Llíria, foli 196, finca núm. 3.876, inscripció 6.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Llíria al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 10 de gener de 1995  
El conseller secretari del Govern Valencià,  
LUIS BERENGUER FUSTER